Alabama Agricultural and Mechanical University

Alabama Agricultural and Mechanical University   er et delstateid universitet i Huntsville i delstaten Alabama, USA. Det ble opprettet i 1875 som Colored Normal School at Huntsville – et historisk svart college, og ble et land-grant-college fra 1891. 

Initiativtaker til grunnleggelsen var den svarte juristen William Hooper Councill. Det ble tidlig utviklet kooperativt formidlingssenter under Smith-Lever Act, og industrielle og landbruksvitenskapelige fag var lenge enerådende. Collegestatusen og -navnet ble gitt i 1949, og universitetsstatus i 1969. 

Ved universitetet var det 6.076 studenter og 391 vitenskapelig ansatte i 2006, og samme året var skolepengene US$ 3.900 for studenter folkeregistrert i Alabama. Studiene gis opp til doktorgradsnivå.

Referanser

Eksterne lenker 
 
 

Universiteter i Alabama
Historiske svarte læresteder i USA
Utdanningsinstitusjoner etablert i 1875
1875 i USA
1870-årene i Alabama